Paide Linnavalitsus
paide@paide.ee	Teie: 07.02.2024 nr 7-1/24/12-2

Meie: 26.02.2024 nr 4-4/24/730-8	

Paide linna Ringtee 3 ja Ringtee 3a kinnistute ja nende lähiala detailplaneeringu kooskõlastamine

Paide Linnavalitsus esitas Riigi Kaitseinvesteeringute Keskusele (edaspidi RKIK) ja Kaitseministeeriumile 07.02.2024 kirjaga nr 7-1/24/12-2 kooskõlastamiseks Paide linna Ringtee 3 ja Ringtee 3a kinnistute ja nende lähiala detailplaneeringu.

Detailplaneeringust huvitatud isikuks on Kaitseliit ning planeeritaval alal asub riigikaitseline ehitis Järva maleva staabi- ja tagalakeskus.

Detailplaneeringu koostamise eesmärgiks on anda ruumiline terviklahendus Ringtee 3 ja Ringtee 3a kinnistutele kaitsejõudude asutuste ala teenindavate hoonete ja rajatiste ehitamiseks. Riigikaitsemaa sihtotstarbega krundile pos 1 on detailplaneeringuga kavandatud kuni kolm hoonet, mille maksimaalne kõrgus võib olla kuni 12 m. Lisaks on antud krundile kavandatud ka sidemast, mille maksimaalne kõrgus võib olla kuni 45 m.

01.09.2022 jõustus 17.12.2015 Vabariigi Valitsuse määruse nr 133 „Planeeringute koostamisel koostöö tegemise kord ja planeeringute kooskõlastamise alused“ muudatus, mille § 3 punkti 101 alusel peab planeerimisalase tegevuse korraldaja tegema koostööd ja kooskõlastama planeeringu RKIK-iga muu hulgas, kui planeeringuala asub riigikaitselise ehitise piiranguvööndis; kui planeeringuga kavandatakse üle 28 m kõrgust ehitist. RKIK on Kaitseministeeriumi valitsemisala asutus.

Kuna detailplaneeringuga ei kavandata eelnevalt nimetatud määruse § 3 punktis 1 nimetatud ehitisi ning  planeeringu elluviimine ei too kaasa ühegi riigikaitselise ehitise töövõime vähenemist, siis annab Kaitseministeeriumi valitsemisala ühise seisukoha detailplaneeringule RKIK.

RKIK kooskõlastab Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Paide linna Ringtee 3 ja Ringtee 3a kinnistute ja nende lähiala detailplaneeringu.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee